The Hawthorns

The Hawthorns er den engelske fotballklubben West Bromwich Albions hjemmebane. Arenaen, som ble åpnet 3. september 1900, ligger i byen West Bromwich, West Midlands. Dette er den høyest beliggende fotballbanen i England, 168 moh. (551 fot).

Anlegget har nå plass til 27 877 tilskuere (bare sitteplasser), og de fire tribuneseksjonene heter Halfords Lane Stand, Birmingham Road End, Smethwick End og East Stand. 

Halfords Lane Stand var ferdig ombygd i 1981, og har nå 5 110 sitteplasser. Birmingham Road End ble ombygd i 1994 og 1995, og har nå rundt 8 900 sitteplasser. Samtidig ble også Smethwick End ombygd, og den har nå 5 816 sitteplasser. Bortesupportere bruker en del av denne seksjonen. Den siste ombygningen som er gjort på The Hawthorns skjedde på East Stand i 2001. Her er det nå rundt 8 000 sitteplasser. 

Banens mål er 105 x 66 meter, og tilskuerrekorden er på 64 815 i FA-cupens sjette runde mot Arsenal den 6. mars 1937.

Internasjonale kamper
 mot  den 21. oktober 1922: England vant 2–0.
 mot  den 8. desember 1924: England vant 4–0.
 mot  den 20. oktober 1945: England tapte 0–1.

 Eksterne lenker 

 Stadiumguide.com – The Hawthorns
 Internet Football Grounds Guide – The Hawthorns, West Bromwich Albion FC

Kategori:Fotballstadioner i England
Kategori:Sport i West Midlands
Kategori:Byggverk fullført i 1900
Kategori:1900 i England